Diari Oficial de la Generalitat Valenciana


Sumari del DOGV 5758, del 08-05-2008 (2008/5616)

RESOLUCIÓ de 18 d'abril de 2008, de la Secretaria Autonòmica d'Educació per la qual es concedixen recursos humans complementaris en el marc d'un programa experimental per a la integració socioeducativa de l'alumnat d'ètnia gitana amb necessitats compensació educativa durant el curs 2008-2009 en els centres educatius que s'especifiquen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5616


Data del document
:   18-04-2008

Organisme emissor
:   Conselleria d'Educació

Tipus de document
:   Resolució

Correcció d'errades

 Descriptors 

:   * Castelló de la Plana
    * personal docent
    * educació preescolar
    * formació del professorat
    * ensenyament secundari
    * alumne
    * mètode pedagògic
    * legislació
    * centre d'ensenyament
    * ensenyament primari
    * administració del personal
    * alumnat

RESOLUCIÓ de 18 d'abril de 2008, de la Secretaria Autonòmica d'Educació per la qual es concedixen recursos humans complementaris en el marc d'un programa experimental per a la integració socioeducativa de l'alumnat d'ètnia gitana amb necessitats compensació educativa durant el curs 2008-2009 en els centres educatius que s'especifiquen. [2008/5616]  
L'Orde de 4 de juliol de 2001, de la conselleria d'Educació que regula l'atenció a l'alumnat amb necessitats compensació educativa, pretén oferir-los una experiència educativa més coincident amb els seus interessos, aptituds i necessitats, En aquest mateix sentit, la present resolució per la qual es concedixen recursos humans complementaris en el marc d'un Programa experimental per a la integració socioeducativa de l'alumnat d'ètnia gitana amb necessitats compensació educativa durant el curs 2008-2009 en els centres educatius que s'especifiquen, es planteja com a objectiu oferir a l'alumnat una resposta educativa adequada, amb un fort component pràctic, amb el fi últim de previndre l'abandó progressiu de la dinàmica escolar i ajustar la pràctica educativa a les peculiaritats culturals de la població gitana escolaritzada en els centres que s'especifiquen.  
Per un altre costat el Consell Escolar Municipal de Castelló de la Plana per mitjà d'un escrit de data 1 d'abril de 2008 va elevar a esta conselleria d'Educació propostes referides a la possibilitat de recolzar als centres CAES amb determinades accions que s'arrepleguen en el contingut de la present Resolució.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel que s'aprova el reglament orgànic i funcional de la conselleria d'Educació, esta Secretaria Autonòmica d'Educació, resol:  
Primer  
Concedir als centres educatius que s'especifiquen en l'annex I per al curs 2008-2009, recursos humans complementaris als ja concedits segons l'Orde de 4 de juliol de 2001, en el marc d'un programa per a la integració socioeducativa de l'alumnat d'ètnia gitana amb necessitats suport educatiu.   
Segon  
Convocar un curs de formació de 100 hores de duració dirigit al professorat i a les famílies dels centres previstos en l'annex I centrat en estratègies educatives en entorns que atenen xiquets d'ètnia gitana el disseny de les quals, organització i desenrotllament anirà a càrrec del CEFIRE de Castelló conjuntament amb l'associació PUNJAB per a la integració del poble gitano, en el marc del conveni de col·laboració subscrit per l'esmentada entitat amb la Generalitat Valenciana.  
Tercer  
Autoritza, en el marc del programa experimental aprovat per esta resolució la jornada contínua i la realització de tallers i altres activitats en horari de 15:00 a 17:00h oferits per l'Excm. Ajuntament de Castelló en els centres CAES assenyalats en l'annex I, sempre que estiga precedit de la sol·licitud del Consell Escolar del centre que es tracte.  
Al terme del curs escolar 2008-2009, la Direcció General d'Avaluació Innovació i Qualitat Educativa i de la Formació Professional avaluarà el funcionament del referit Pla experimental en els centres que s'especifiquen en l'annex I, l'aprofitament dels recursos complementaris concedits mitjançant la present Resolució, així com el curs de formació previst en l'apartat segon de la mateixa. Per a això la Direcció Territorial d'Educació corresponent remetrà abans del 15 d'octubre de 2009, un informe de la Inspecció d'Educació ajustat al model que elaborarà a este efecte aquesta Direcció General.  
La present resolució produirà efecte l'endemà de la seua publicació en el Diari Oficial de la Comunitat Valenciana.  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 18 d'abril de 2008.- La secretària Autonòmica d'Educació. Concepción Gómez Ocaña.  
ANNEX I  
